
הנדון: בקשה לפי חוק חופש המידע, התשנ"ח- 1998

במענה לפנייתך שבסימוכין, למשרד העבודה, הרווחה והשירותים החברתיים (להלן: "המשרד") בהתאם לחוק חופש המידע תשנ"ח-1998, (להלן: "החוק").

1. להלן מספר הבקשות לפיטורים / צמצום היקף משרה או שכר שהוגשו על ידי מעסיקים בין התאריכים 1/1/2011 ועד 30/9/2018 -

בשנת 2011 התקבלו 944 בקשות.
בשנת 2012 התקבלו 1190 בקשות.
בשנת 2013 התקבלו 1528 בקשות.
בשנת 2014 התקבלו 1606בקשות.
בשנת 2015 התקבלו 1552 בקשות.
בשנת 2016 התקבלו 1677 בקשות.
בשנת 2017 התקבלו 1541 בקשות.
בשנת 2018 התקבלו 1211 בקשות.

הנתונים בשנת 2011 מתייחסים לכל השנה ולא מיום 1/10/11.

2. להלן מספר ההיתרים שהתקבלו בין התאריכים 1/1/2011 ועד 30/9/2018 -   

בשנת 2012 התקבלו 608 היתרים.
בשנת 2013 התקבלו 764 היתרים.
בשנת 2014 התקבלו 976 היתרים.
בשנת 2015 התקבלו  956  היתרים.
בשנת 2016 התקבלו 964 היתרים. 
בשנת 2017 התקבלו 777 היתרים.
בשנת 2018 התקבלו 710 היתרים.

הנתונים בשנת 2011 מתייחסים לכל השנה ולא מיום 1/10/11.
3. לאחר שהמשרד נקט אמצעים סבירים התברר שמידע זה אינו מצוי במשרדנו לפי סעיף 8(3) לחוק חופש המידע.
חשוב לציין, כי ככלל, היתרים ניתנים למועד מתן ההחלטה (כלומר ליום קבלת ההחלטה), למעט במקרים העונים להגדרת החוק למתן היתר בדיעבד (כפי שצוין ונומק בהחלטה שצורפה כדוגמה לפנייתך).

להלן הוראת החוק בעניין מקרים בהם ניתן להתיר את הפיטורים בדיעבד - 
9ב.     החליט שר התעשיה המסחר והתעסוקה לתת היתר לפי סעיף 9(א) או סעיף 9א לגבי עובדת בהיריון, לא יינתן ההיתר לגבי התקופה שקדמה ליום מתן ההחלטה בבקשה להיתר, ואולם רשאי הוא לתת את ההיתר למועד הקודם ליום מתן ההחלטה, אם התקיים האמור באחת מהפסקאות (1) עד (5) וכאמור בהן, לפי הענין:
 
 (1)  המעסיק הוכיח כי לא ידע ולא היה עליו לדעת ביום הפיטורים או ביום הפגיעה בהיקף המשרה או בהכנסה, לפי הענין, שהעובדת בהריון, ולדעת השר לא יהיה זה צודק לתת את ההיתר רק מיום מתן ההחלטה בבקשה להיתר; לענין פסקה זו, "יום הפיטורים", "יום הפגיעה בהיקף המשרה או בהכנסה" – היום שבו היו אמורים הפיטורים או הפגיעה בהיקף המשרה או בהכנסה, לפי הענין, להיכנס לתוקפם אלמלא הוראות סעיף 9(א) או 9א;
(2)  המעסיק הוכיח כי התקיימו נסיבות חמורות, ולדעת השר לא יהיה זה צודק לתת את ההיתר רק מיום מתן ההחלטה בבקשה להיתר, ובלבד שההיתר לא יינתן לגבי תקופה שקדמה ליום הגשת הבקשה להיתר;
(3)  המעסיק הוכיח כי הוא הוכרז פושט רגל לפי פקודת פשיטת הרגל [נוסח חדש], התש"ם-1980, ואם הוא תאגיד – כי ניתן צו פירוק לפי פקודת החברת [נוסח חדש], התשמ"ג-1983, ובלבד שההיתר לא יינתן לגבי תקופה שקדמה ליום הגשת הבקשה להיתר, או ליום ההכרזה או מתן צו הפירוק, לפי הענין, המוקדם מביניהם;
(4)  המעסיק הוכיח כי עסקו חדל לפעול, ובלבד שההיתר לא יינתן לגבי תקופה שקדמה ליום שבו חדל העסק לפעול או ליום הגשת הבקשה להיתר, המאוחר מביניהם;
(5)  המעסיק הוכיח כי עסקו חדל לפעול בשל נסיבות לא צפויות שכתוצאה מהן לא היתה לו אפשרות לבקש היתר לפני שהעסק חדל לפעול, ובלבד שלא יינתן היתר לגבי תקופה שקדמה ליום שבו חדל העסק לפעול;
לענין פסקאות משנה (4) ו-(5), "חדל לפעול" – הפסקת פעילות שאינה זמנית.



בכבוד רב,

רונית ספיר
מנהלת תחום (העמדת מידע לציבור)

